ร้านก๋วยเตี๋ยวไก่ตุ๋นสูตรมะระ ซุปเปอร์ตุ๋น อยู่ในซอยรามคำแหง 19/1 เข้าซอยอยู่ซ้ายมือ ฝัางตรงข้ามกับ 7-11เป็นร้านรถเข็นแต่มีโต๊ะนั่งประมาณเกือบ 20 โต๊ะ โต๊ะสะอาด ร้านตรงบริเวณรถเข็นทีีลวกบะหมี่และปรุงอาหารดูสะอาด จัดของเป็นระเบียบ พนักงานแต่งกายแบบมียูนิฟอร์ม น่ารักทุกคน บริการดีใส่ใจลูกค้า

ก๋วยเตี๋ยวร้่านนี้มีเส้นให้เลือกเหมือนร้่านอื่นๆทั่วไป เส้นใหญ่ เส้นหมี่ บะหมี่ เส้นเล็ก เกาเหลา แต่จุดเด่นของร้านนี้อยู่ที่ ไก่ตุ๋น กับ มะระ และ น้ำซูป ไก่ตุ๋นมีให้เลือก ทั้งน่องไก่ใหญ่ น่องบนเล็ก ปีกล่างเล็ก ขาไก่ สะโพกไก่ ซึ่งเนื้อนุ่มมากหอมกลิ่นเครื่องเทศเบาๆ มะระก็ตุ๋นได้นิ่ม หอมหวานฉ่ำน้ำซูป ไม่ขมเลย ติดใจมากๆ น้ำซูปดูเข้ากันดีมากๆเข้มข้นหอมกลิ่นเครื่องเทศ 

ปกติจะมากับเพื่อนสั่งก๋วยเตี๋ยวคนละชาม แล้วตามด้วยมะระ 1ชาม ขาไก่ซูปเปอร์+น่องเล็ก+ปีก จิ้มน้ำจิ้มพริกน้ำส้มของร้าน เริ่ดเลยค่ะ

ราคาสำหรับก๋วยเตี๋ยวชามละ 40-50 บาท
สั่งพวกไก่แยก เซทละ 50-100บาท ตามที่เราจะระบุเอาอะไรบ้างค่ะ